# Referat taktisk samhandlingsgruppe 05.05.20

Til stades: Kari Furevik, Øystein Furnes, Tone Holvik, Thomas Vingen Vedeld, Jan Helge Dale, Leiv Erik Husabø, Terje Olav Øen, Elin Sørbotten

Møteleiar: Trine Vingsnes

Referent: Vidar Vie

1. Referat/aksjonspunkt og sakliste

|  |  |  |  |
| --- | --- | --- | --- |
| Nr. | Aksjonspunkt | Ansvarleg | Status |
|  | *Innhente inngåtte avtalar knytt til pandemien mellom helseføretak i Helse Vest og kommunane i deira område. Gjennomgå og sende ut avtalane, og kome med forslag til avsnitt til ein avtale i føretaksområdet til Helse Førde* | *Sørbotten/Holvik* | *Eiga sak i møtet* |
|  | *Ta kommunane sine synspunkt på innsatsteam m.m. tilbake til fagdirektørmøtet i Helse Vest*  | *Vingsnes* | *Gjennomført.*  |
|  | *Dele skriv/plan om korleis kommunane skal handtere utbrot ved sjukeheimar* | *Furnes* | *Sendt til taktisk samhandlingsgruppe i dag* |

1. Status HF og kommunane

*Ikkje noko større nytt frå verken Helse Førde eller kommunane*

1. Ev. nye prediksjonar

*Ikkje gjort nye prediksjonar*

1. Informasjon og problemstillingar frå kommunane:

*Furnes gjekk gjennom prosedyre ved påvist Covid-19 i kommunal helseinstitusjon.*

*Er teke inn som prosedyre i Sunnfjord kommune. Sendt ut til kommunelegenettverket i Helse Førde-området, og vil bli revidert i samsvar med innspel.*

*Under føremål går det fram at:*

*«Prosedyren skal sikre at ein raskast mogleg får kontroll ved påvist Covid-19 på kommunal helseinstitusjon. Dette for å redusere risiko mest mogleg for den einskilde bebuar for alvorleg sjukdom og død, redusere risiko mest mogleg for at tilsette vert sett i karantene, og redusere risiko for vidare smittespreiing.»*

*Kommunelegane i gruppa har sendt, eller vil sende, prosedyra vidare til dei mest aktuelle personane i sitt område. Gruppa er samde om at det er ein styrke at det er taktisk samhandlingsgruppe som sender ut den reviderte prosedyren.*

*Diskusjon også om det er liknande prosedyrar/dokument som kunne vere sendt ut samstundes. Kjem opp att i sak seks.*

***Konklusjon:***

* *Kommunane og Helse Førde har frist til fredag ved lunsj, med å spele inn synspunkt på prosedyren til Furnes.*
* *Furnes arbeider vidare med den til møte i taktisk samhandlingsgruppe tysdag 12. mai.*
* *Den blir sendt ut til kommunane frå taktisk samhandlingsgruppe som ein plattform dei kan tilpasse til sitt bruk.*
* *Utkast til prosedyre for smittesporing blir også sendt til Helse Førde med same frist. Eventuell utsending frå taktisk samhandlingsgruppe blir vurdert neste tysdag opp mot nasjonale tiltak.*
1. Informasjon og problemstillingar frå Helse Førde:
	1. Klinisk etisk komité

*Komiteen har laga informasjon og gjer seg tilgjengelege på kort varsel ved behov. Utarbeidd førebels skriv som var lagt til møtet.*

*Sørbotten: Hugs også å sende kopi til KS.*

* + - 1. Medikamentlager for palliasjon: opprette ei samarbeidsgruppe med nokre få sjukeheimslegar som saman med Helge Sårheim som utarbeidar nokre retningslinjer.

*Vingsnes gjekk gjennom informasjon frå palliativt team:*

* + - *Ikkje behov for info om sjølve teamet. Godt kjente og god kontakt med alle kommunar (ressurssjukepleiarar, fastlegar/sjukeheimslegar, undervisningssjukeheimen).*
		- *Covid-19 spesifikk informasjon:*
			* *Videoundervisning i palliative tema kvar måndag frå før påske*
			* *Mange deltakarar (sjukepleiarar, legar)*
			* *Algoritmar frå kompetansesenteret i lindrande behandling*
		- *Planarbeid:*
			* *Teamet har vore med i planleggingsarbeidet av kohorten i 8. etg. FSS*

*Vingsnes tok deretter opp to saker til drøfting med kommunane:*

* 1. *Behovet for intravenøs tilgang og oksygen i kommunane*
	2. *Medikamentlager for palliasjon:*
		+ *Leiar for palliativt team, Helge Sårheim, føreslår ei samarbeidsgruppe med nokre få sjukeheimslegar (videomøter) for å utarbeide retningslinjer.*

**Konklusjon:**

* *Forum for sjukeheimslegar kan inviterast inn i arbeidet med å lage avtalar på dei to punkta.*
* *Avtaleverket må skildre ansvarsdeling for ulike fasar i pandemien.*
* *Det bør arbeidast for ei viss sentralisering av medikamentlager slik at ikkje alle kommunar må ha det.*
1. Avtale om samarbeid ved pandemisk influensa
	1. Drøfte innspel frå kommunane

*Sørbotten gjekk gjennom innspel frå kommunane før møtet:*

**«Ved møte i taktisk samhandlingsgruppe 05.05 spelar kommunane inn følgande forslag:**

Ein ser ikkje behov for å skrive ein ny pandemiplan pr. no. Prosedyra «samarbeid mellom Helse Førde og kommunane ved influensapandemi»  fungerer godt, og ein har fortløpande laga planar og  innhenta naudsynt informasjon slik at både kommunar og helseføretak har bygd opp sine tenester til å kunne møte utfordringane under den gjeldande pandemien.

Prosedyra er godt nok forankra i koordineringsrådet, og ved operativt samhandlingsråd og rådmannsutval.

Det viktige pr no må være å sikre at ein får avtalefesta konkrete punkter som er funksjonelt og nødvendig for begge partar i noverande situasjon.

**Konklusjon:** Bruke eksisterande avtale, sanke erfaring, lage ny samarbeidsavtale ved pandemisk influensa når denne pandemien er over.

Behov for å tilføre kapittel om følgande:

1. **Inn og utskriving.** Sjå punkt 4.3   <https://ek.helse-forde.no/docs/pub/dok13048.pdf>

Pandemien utvikla seg ikkje slik ein hadde tenkt, presset på helseføretaket vart ikkje slik ein skisserte i starten. Unngå smitte ut til kommunane før det er naudsynt, kan Helse Førde halde pasientar med påvist smitte i kohort fram til dei har full drift på dei 16 sengeplassane dei har bygt opp?

Kommunane vert tilrådd å gå i samarbeid kring oppstart kohortar. Melde dette inn som sak til kommunedirektørutvalet, avklare kor mange, økonomiske spørsmål, interkommunale samarbeid, kven skal drifte den første».

*Holvik presiserte at det ikkje er nokon avtale om influensapandemi mellom helseføretaket og kommunane i dag. Det er ei intern rutine i Helse Førde. Bestillinga er ikkje å lage ein pandemiplan, men ein samarbeidsavtale.*

*Semje i gruppa om at kommunerepresentantane spelar inn punkt som må vere med i ein slik avtale til Dale innan fredag, og at Tone Holvik tek mot synspunkt i Helse Førde.*

*Tema som var nemnt i møtet:*

* *Avtale om inn- og utskriving – Dale lagar utkast*
* *Avtale både mellom kommunane, og mellom kommunane og Helse Førde*

*Andre element:*

* *Taktisk samhandlingsgruppe kan lage utkast – må forankrast godt før vedtak*
* *Viktig at ein mindre kommune er representert i arbeidet*

***Konklusjon:*** *Deltakarane i gruppa sende synspunkt på punkt i avtale til Dale og Holvik og saka blir teken opp att neste tysdag.*

1. Evt.
2. Nye aksjonspunkt etter møtet

|  |  |  |  |
| --- | --- | --- | --- |
| Nr. | Aksjonspunkt | Ansvarleg | Når |
|  | *Ta i mot innspel på prosedyre for påvist Covid-19 i kommunal helseinstitusjon, og arbeidet vidare med prosedyre.****Frist for innspel: fredag kl. 12.00*** | *Furnes* | *12.05* |
|  | *Ta i mot innspel på prosedyre om smittesporing og tilpasse denne.****Frist for innspel: fredag kl. 12.00*** | *Furnes* | *12.05* |
|  | *Engasjere Forum for sjukeheimslegar inn i arbeidet med avtale om*1. *Behovet for intravenøs tilgang og oksygen i kommunane*
2. *Medikamentlager for palliasjon*

*Helge Sårheim får ansvar for gruppa.* | *Sårheim**Trine* | *12.05**12.05* |
|  | *Tilpassing av avtale om tilvising, innlegging og utskriving til pandemiutfordring – konferanseplikt ved utskriving til kommunal institusjon* | *Dale* | *12.05* |
|  | *Ta med synspunkt til neste møte om punkt til avtale mellom kommunane og Helse Førde* | *Dale/ Holvik* | *12.05* |